Nos frater Jacobus, abbas Montis Sancte Marie, Cisterciensis ordinis, Bisuntine dyocesis, notum facimus universis presentes litteras inspecturis quod Stephanus, Johannes et Petrus, filii quondam Pontii, de Repperia, et Stephanus et Richardus et Michael, filii quondam Nicolai, ejusdem ville, vendiderunt et quittaverunt in perpetuum, pure et libere, magistro Guillermo de Balma, clerico, et suis, medietatem cujusdam furni cum edificio dicte medietatis dicti furni quam habebant, habere poterant et debebant in villa Ripperie, qui furnus situs est, ex una parte, ante domum Haymonis, dicti Bataillar, et ante domum domini Hugonis, presbiteri, ex altera, pro sexaginta solidis viennensium, de quibus ipsi confessi sunt, coram nobis, se a dicto magistro Guillermo suum pagamentum in pecunia numerata recepisse... In cujus rei testimonium, ad preces et requisitionem dicti Stephani et dicti Johannis et dicti Petri, et dicti Stephani et dicti Richardi et dicti Michaelis, nos, frater Jacobus, predictus abbas, sigillum nostrum presentibus litteris duximus apponendum. Actum anno Domini Mº ducentesimo septuagesimo primo, mense augusto.